ประกันรับอัคคีภัยโรงสีทั้งปีมีแค่22กรมธรรม์
ประกันภัยแหยงโรงสี เข้มรับประกันอัคคีภัย
25 มี.ค. 2556

ประกันภัยแหยงโรงสี เข้มรับประกันอัคคีภัย
นายจีรพันธ์ อัศวะธนกุล นายกสมาคมประกันวินาศภัยไทย กล่าวว่า ไม่ทราบว่าบริษัทประกันภัยใดรับประกันโรงสีและโกดังข้าวเปลือกของโรงสีที่ถูกไฟไหม้ เพราะทางโรงสีจะมีการติดต่อกับบริษัทประกันภัยโดยตรง ในฐานะที่เป็นกรรมการผู้อำนวยการและเจ้าหน้าที่บริหารบริษัท ประกันภัยไทยวิวัฒน์ มีการรับประกันภัยทรัพย์สินและสต๊อกสินค้าของโรงสีเช่นกัน ทั้งนี้ตั้งแต่รับประกันภัยมายังไม่มีโรงสีของลูกค้าถูกไฟไหม้
“ประกันรับประกันสต๊อกสินค้าข้าว จะคุ้มครองไฟไหม้ ภัยเปียกน้ำ พายุ การโจรกรรมแบบมีร่องรอยงัดแงะ แต่จะไม่คุ้มครองกรณีหายแบบไร้ร่องรอย เพราะเสี่ยงเกินไป” นายจีรพันธ์ กล่าว
รายงานข่าวจากสำนักงานคณะกรรมการกำกับและส่งเสริมการประกอบธุรกิจประกันภัย ระบุว่า การประกันภัยความเสี่ยงภัยทุกชนิด ณ สิ้นเดือน พ.ย. 2555 พบว่ามีการรับประกันโรงสีข้าวจำนวน 22 กรมธรรม์เท่านั้น วงเงินความคุ้มครองประมาณ 1,131 ล้านบาท 
ทั้งนี้ จากการตรวจสอบการประกันอัคคีภัยตั้งแต่เดือน ม.ค.-พ.ย. 2555 ที่บริษัทประกันวินาศภัยจัดส่งบริษัท ไทยรับประกันภัยต่อ ไม่มีโรงสีข้าวประสบเหตุไฟไหม้แต่อย่างใด
อย่างไรก็ตาม การประกันภัยความเสี่ยงภัยทุกชนิด ณ สิ้น พ.ย.2555 พบว่า มีการรับประกันโรงสีข้าว จำนวน 22 กรมธรรม์เท่านั้น วงเงินความคุ้มครองประมาณ 1,131 ล้านบาท